มีอะไรกับแฟนตอนประจำเดือนใกล้หมดไม่สวมถุงยาง หลั่งนอก หลังจากมีอะไรกัน มีตกขาวคล้ายๆแป้งเปียกคันบริเวณช่องคลอด พอมาซักระยะ10วันหลังมีอะไรกับแฟน เริ่มมีตกขาวเป็นสีน้ำตาลอ่อน แล้วก็มีเลือดออกคล้ายๆมีประจำเดือน แบบนี้จะเกิดการตั้งครรภ์ไหมคะ
สวัสดีค่ะ หากนับจากวันแรกที่มีประจำเดือนมา (ไม่ใช่วันที่ประจำเดือนหมด) จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก แต่หากเลย 7 วันไปแล้ว โอกาสที่จะตั้งครรภ์ ก็จะมีได้ค่ะสำหรับตกขาวสีน้ำตาล และเลือดที่ออกจากช่องคลอดหลังจากมีเพศสัมพันธ์ไปแล้ว 10 วัน อาจเกิดจาก- การติดเชื้อในช่องคลอด เช่น เชื้อรา เชื้อปรสิต หนองใน เป็นต้น มักจะมีอาการแสบหรือคันช่องคลอดร่วม ตกขาวมีปริมาณมาก มีกลิ่น- มดลูกอักเสบ มักมีอาการปวดท้องน้อยร่วม- เลือดออกช่วงไข่ตก เลือดที่ออกจะมีปริมาณไม่มาก และออกเพียงแค่ 1 วัน- เลือดล้างหน้าเด็ก- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในวัยกลางคนขึ้นไป และจะมีเลือดออกผิดปกติมาเรื่อยๆ- ผลจากการใช้ยาฮอร์โมนต่างๆ เช่น ยาคุมกำเนิด ยาสตรี สมุนไพร อาหารเสริมต่างๆ เป็นต้นหากเลือดออกนานหลายวัน หรือเป็นๆ หายๆ มาเรื่อยๆ หรือยังคงมีตกขาวมี่ผิดปกติออกมา ก็ควรไปพบแพทย์เพื่อรักษาค่ะ แต่หากเลือดไหลแค่ 1-2 วันแล้วหายไป และไม่มีตกขาวที่ผิดปกติอีก อาจเป็นเลือดออกช่วงไข่ตกหรือเลือดล้างหน้าเด็กก็ได้ ซึ่งหากหลังจากนี้ ไม่มีประจำเดือนมา ก็ควรตรวจหาการตั้งครรภ์ดูด้วยค่ะ